તાજમહેલ જોયા પછી તમે પણ માની જશો કે તેને વિશ્વની સાત અજાયબીમાં એક કેમ ગણવામાં આવે છે. સંગેમરમરની આ ઈમારતને પ્રેમનું પ્રતીક માનવામાં આવે છે. તાજમહેલ મુઘલ અને પર્શિયન આર્કિટેક્ચરનું ઉત્તમ ઉદાહરણ છે. શાહજહાંએ પોતાના પત્ની મુમતાઝ મહલની યાદમાં તાજમહેલ બનાવડાવ્યો હતો. તાજમહેલ જોવા દર વર્ષે લાખોની સંખ્યામાં લોકો આવે છે. વહેલી સવારે અને મોડી રાતે તાજમહેલ જોવાની મજા જ કંઈક અલગ છે. સાવરના 6થી સાંજના 7 વાગ્યા સુધી તમે તાજમહેલની મુલાકાત લઈ શકો છો. શુક્રવારના રોજ તાજમહેલ પરિસર બંધ રાખવામાં આવે છે.